Csecsemő súlygyarapodása, táblázat alapján számítva
Az emberi szervezet, alapvető működési elve szerint, nagyobb megpróbáltatáskor, nagyobb energiákat igényel. Közvetlen a születés után, az alkalmazkodási időszak alatt, nagyobb a fejlődés, utána ez a folyamat lelassul.
Ezeket a folyamatokat pontosan meghatározni,csak az egyed vizsgálatával lehet. Nagyon jól mutatja ezt, a táblázatban kijelölt két piros sor. A koraszülött 2500 gr-os csecsemő mellé, a 2501 gr-os babát helyezzük. A két, szinte azonos súllyal született babánál az általános számolás szerint 1 éves korra 2500 gr-os eltérés tapasztalható, ami nem feltétlenül takarja a valóságot.
Csecsemő súlygyarapodása táblázat
Átlagok:
• Az 1. és 4. hónapok között 175 - 200 gr/hét a súlynövekedés.
Ez egy hónapra vetítve 750 – 800 gr/hó gyarapodást jelent.
• A 4 és 8. hónapok között a gyarapodás mértéke 100 - 125 gr/hét lehet.
Ez egy hónapra vetítve 500 – 600 gr/hó súlynövekedést jelent
•A 8 hónaptól egy éves korig a gyarapodás mértéke 60 – 75 gr/hét lehet.
Ebben az időszakban már csak 250-300 gr a súlynövekedés havonta.
Mint láthatod a két adat eltérő. Ennek oka, hogy a gyarapodás mértékét több tényező befolyásolja, egészen felnőtt korunkig. Szeretném felhívni arra is a figyelmet, hogy ma Magyarországon iskolába a 110 cm magasságot, és a 18 kg súlyt elérő gyermekek mehetnek. Ha érvényes lenne minden körülményre a sok adatból vett irányelv, akkor nagy babaként született csecsemő, sokkal hamarabb érné el az iskolás kort fizikailag.
Csecsemő súlygyarapodása 1 éves kor után
Érdemes kitérni arra, hogy 1 éves kor után, a súlygyarapodás nagyon lelassul. Ennek oka több tényező miatt alakul így. Ha az első évben jól tettük a dolgunkat, akkor gyermekünkkel egy asztalnál tudunk ülni a fő étkezésekkor. (Kivételt képeznek a nagyon fűszeresen, sok sóval esetleg zsírosan főző családok.) Az ilyen étkezésnek egyenes következménye, hogy a tápcsatornában hosszabb ideig emésztődik a táplálék, nagyobb a salakanyag bevitel, így kevesebb tápanyag hasznosul.
A másik ok, hogy az 1 éves baba már jár, és örökmozgó. Az állandó mozgásigénye miatt több kalóriát éget el.
Néhány általánosan elfogadott szabály, amit érdemes betartani:
1 év feletti baba esetén az energiaszükséglet testsúly kilógrammonként 90-95 kilokalória. Tehát egy 10 kg-os gyermek esetén 900-950 kilokalória. Viszont télen a zsírbevitel lehet egy kicsit magasabb, a szervezet ezzel könnyebben tudja ellátni a fűtési funkcióját.
Javasolt összetétel:
50% Szénhidrát
30% Zsír
20 % fehérje és egyéb vitaminok, nyomelemek, ásványi és ballasztanyagok
Fontos még a folyadékbevitel elemzése. Itt jelentős eltérés a nyári és a téli időszakban van. Értelemszerűen nyáron a hűtés miatt magasabb lehet ez az érték. Ezt a szakirodalom testsúly kilógrammonként 100-120 ml-ben határozza meg.
Mitől lehet nagyobb mértékű, a csecsemő súlygyarapodása?
Visszakanyarodva néhány olyan tényezőt érdemes felsorolni, ami befolyásolja a fejlődés volumenét és ehhez szorosan kapcsolódik a súlygyarapodás is.
1. Genetikai tényezők: egyértelműen lehet mondani, hogy alacsony, vékony emberek gyerekei valószínűleg nem lesznek óriás babák. Még magas, izmos, robosztus emberek gyereki könnyebben születnek nagy súllyal.
2. Nemek közti különbségek: megfigyeléseim alapján, a lányok születésükkor apróbbak, sokkal könnyebben híznak el. A fiú babák inkább erős izomzatúak. Ugyanez a tendencia felnőtt korban is megfigyelhető helyes életmódot élő embereknél. Nőknél itt-ott a zsírpárnácskák könnyebben rakódnak le, a férfiak inkább izmosabbak.
3. A helyes tápanyagbevitel: is szabályozza a súlygyarapodást, akár a szoptatási időszak alatt is. Ha az anya figyel étrendjére a tej szinte teljesen hasznosítható a csecsemő számára.
4. Fontos kiemelni még a mozgásfejlődés alakulását. Amint a baba mozgásba lendül, dátum szerint a 4. hónap körül a hasra fordulással, egyenes arányban lassulni fog a súlygyarapodása, hiszen kisebb súlyt könnyebb mozdítani. Ha szeretnéd elősegíteni a babád mozgásfejlődését, akkor javaslom a Pocifix hasalós babapárna használatát.
Mikor kezdjünk aggódni?
Mint látható, nagyon egyéni a csecsemők súlygyarapodása. Mégis érdemes ezeket folyamatosan figyelni.
Aggódni akkor kezdjünk, amikor:
o két hete nem, vagy a megszokott átlagtól, nagyon negatív irányban tér el ez az érték,
o ha kevésnek, vagy rossz minőségűnek tűnik a tej,
o gyermekünk étvágytalan, rosszkedvű, aluszékony, esetleg sápadt,
o ha ritka, vagy nehézkes a székelése, a székletlazító élelmiszerek fogyasztása mellett is,
o nincs naponta legalább 5-6 pisis pelusa,
o ha fáj a hasa, ha a lassú hízás mellett rendszeresen sokat bukik,
o ha nagyon sírós és nem tudjuk miért,
o hozzátáplálást vagy már tápszert kap a baba, akkor a nem megfelelő hízás hátterében esetleg tejfehérje vagy gluténallergia is állhat.
Ilyen esetekben érdemes alaposabban utánajárni a probléma hátterének és orvoshoz fordulni, szakrendelést felkeresni.
Pihentető szoptatás és bukás megelőzés Pocifix-el!
Olvass róla itt>>
Kismamák véleménye a párnáról, olvasd el itt!
csecsemő súlygyarapodás